หุ้นปิดเช้า+1.26 จุด
หุ้นภาคเช้าวันที่ 11 มิ.ย.ปิดตลาดที่ระดับ 769.42 จุด บวก 1.26 จุด มูลค่าการซื้อขาย 10,775 ล้านบาท
11 มิ.ย. 2553

หุ้นภาคเช้าวันที่ 11 มิ.ย.ปิดตลาดที่ระดับ 769.42 จุด บวก 1.26 จุด มูลค่าการซื้อขาย 10,775 ล้านบาท 
ดัชนีหุ้นภาคเช้าของวันที่ 11 มิ.ย. เปิดตลาดบวกแรง จนขึ้นไปแตะระดับสูงสุดที่ 774.86 จุด หลังจากนั้นจึงค่อย ปรับตัวลดลงจนมาปิดตลาดที่ระดับ 769.42 จุด หรือ 1.26 จุด หรือ 0.16% มูลค่าการซื้อขาย 10,775 ล้านบาท 
นาย ธวัชชัย อัศวพรชัย ผู้อำนวยการฝ่ายวิจัย บล.โกลเบล็ก กล่าวว่า ทันทีเปิดตลาดหุ้นเปิดบวกแรง แต่หลังจากนั้นค่อย ๆ ปรับตัวลดลง แต่หลังจากนั้นการเคลื่อนไหวค่อนข้างนิ่งการซื้อขายไม่ได้มาก เพราะเป็นช่วงท้ายสัปดาห์นักลงทุนไม่ต้องการถือครองหุ้นข้ามสัปดาห์
สำหรับภาคบ่าย คาดว่าจะเคลื่อนไหวในกรอบแคบตามเดิม โดยนักลงทุนยังกังวลแรงขายของนักลงทุนต่างชาติ ที่ยังมีออกมาต่อเนื่อง วานนี้มีแรงขายสุทธิถึง 2.2 พันล้านบาท สอดคล้องกับทิศทางค่าเงินบาทอ่อนค่า สะท้อนภาวะเงินไหลออก ยังคงมองกรอบการเคลื่อนไหวภาคบ่ายในช่วง 750-777 จุด